2022 ਆਈਸੀਸੀ ਟੀ20 ਵਿਸ਼ਵ ਕੱਪ
2022 ਆਈਸੀਸੀ ਟੀ20 ਵਿਸ਼ਵ ਕੱਪ ਅੱਠਵਾਂ ਆਈਸੀਸੀ ਟੀ20 ਵਿਸ਼ਵ ਕੱਪ ਟੂਰਨਾਮੈਂਟ ਸੀ।  ਇਹ ਆਸਟਰੇਲੀਆ ਵਿੱਚ 16 ਅਕਤੂਬਰ ਤੋਂ 13 ਨਵੰਬਰ 2022 ਤੱਕ ਖੇਡਿਆ ਗਿਆ ਸੀ।   ਅਸਲ ਵਿੱਚ ਇਹ ਟੂਰਨਾਮੈਂਟ 2020 ਵਿੱਚ ਹੋਣਾ ਸੀ, ਪਰ ਜੁਲਾਈ 2020 ਵਿੱਚ, ਅੰਤਰਰਾਸ਼ਟਰੀ ਕ੍ਰਿਕਟ ਸਭਾ (ਆਈਸੀਸੀ) ਨੇ ਪੁਸ਼ਟੀ ਕੀਤੀ ਕਿ ਕੋਵਿਡ-19 ਮਹਾਂਮਾਰੀ ਦੇ ਕਾਰਨ ਟੂਰਨਾਮੈਂਟ ਨੂੰ ਮੁਲਤਵੀ ਕਰ ਦਿੱਤਾ ਗਿਆ ਸੀ।  ਅਗਸਤ 2020 ਵਿੱਚ, ਆਈਸੀਸੀ ਨੇ ਇਹ ਵੀ ਪੁਸ਼ਟੀ ਕੀਤੀ ਕਿ ਆਸਟਰੇਲੀਆ 2022 ਵਿੱਚ ਪੁਨਰ-ਵਿਵਸਥਿਤ ਟੂਰਨਾਮੈਂਟ ਦੀ ਮੇਜ਼ਬਾਨੀ ਕਰੇਗਾ,  ਟੀ-20 ਵਿਸ਼ਵ ਕੱਪ 2021 ਭਾਰਤ ਵਿੱਚ ਹੋਣਾ ਸੀ, ਜਿਵੇਂ ਕਿ ਅਸਲ ਵਿੱਚ ਯੋਜਨਾ ਬਣਾਈ ਗਈ ਸੀ,  ਪਰ ਬਾਅਦ ਵਿੱਚ ਇਸਨੂੰ ਸੰਯੁਕਤ ਅਰਬ ਅਮੀਰਾਤ ਅਤੇ ਓਮਾਨ ਵਿੱਚ ਤਬਦੀਲ ਕਰ ਦਿੱਤਾ ਗਿਆ।  21 ਜਨਵਰੀ 2022 ਨੂੰ, ਆਈਸੀਸੀ ਨੇ 2022 ਦੇ ਇਸ ਟੂਰਨਾਮੈਂਟ ਦੇ ਸਾਰੇ ਮੈਚਾਂ ਦੀ ਪੁਸ਼ਟੀ ਕੀਤੀ।   ਮੇਜ਼ਬਾਨ ਆਸਟਰੇਲੀਆ ਵੀ ਮੌਜੂਦਾ ਚੈਂਪੀਅਨ ਸੀ। 

ਪਾਕਿਸਤਾਨ ਫਾਈਨਲ ਵਿੱਚ ਪਹੁੰਚਣ ਵਾਲੀ ਪਹਿਲੀ ਟੀਮ ਬਣ ਗਈ,  ਜਦੋਂ ਉਸਨੇ ਪਹਿਲੇ ਸੈਮੀਫਾਈਨਲ ਵਿੱਚ ਨਿਊਜ਼ੀਲੈਂਡ ਨੂੰ ਸੱਤ ਵਿਕਟਾਂ ਨਾਲ ਹਰਾਇਆ।  ਦੂਜੇ ਸੈਮੀਫਾਈਨਲ 'ਚ ਇੰਗਲੈਂਡ ਨੇ ਭਾਰਤ ਨੂੰ 10 ਵਿਕਟਾਂ ਨਾਲ ਹਰਾ ਕੇ ਫਾਈਨਲ ਵਿੱਚ ਜਗ੍ਹਾ ਬਣਾਈ।   ਦੋਵੇਂ ਟੀਮਾਂ ਆਪਣਾ ਦੂਜਾ ਆਈਸੀਸੀ ਟੀ-20 ਵਿਸ਼ਵ ਕੱਪ ਖਿਤਾਬ ਜਿੱਤਣ ਦੀਆਂ ਕੋਸ਼ਿਸ਼ਾਂ 'ਚ ਸਨ।   ਫਾਈਨਲ ਵਿੱਚ, ਇੰਗਲੈਂਡ ਨੇ ਪਾਕਿਸਤਾਨ ਨੂੰ ਪੰਜ ਵਿਕਟਾਂ ਨਾਲ ਹਰਾ ਕੇ ਆਪਣਾ ਦੂਜਾ ਆਈਸੀਸੀ ਪੁਰਸ਼ ਟੀ-20 ਵਿਸ਼ਵ ਕੱਪ ਖਿਤਾਬ ਜਿੱਤ ਲਿਆ।   ਸੈਮ ਕਰਨ ਨੂੰ ਮੈਚ ਦਾ  ਅਤੇ ਟੂਰਨਾਮੈਂਟ ਦਾ ਸਰਵੋਤਮ ਖਿਡਾਰੀ ਚੁਣਿਆ ਗਿਆ।

ਸਥਾਨ 
15 ਨਵੰਬਰ 2021 ਨੂੰ, ਆਈਸੀਸੀ ਨੇ ਉਹਨਾਂ ਸਥਾਨਾਂ ਦੀ ਪੁਸ਼ਟੀ ਕੀਤੀ ਜੋ ਪੂਰੇ ਟੂਰਨਾਮੈਂਟ ਵਿੱਚ ਮੈਚਾਂ ਦੀ ਮੇਜ਼ਬਾਨੀ ਕਰਨਗੇ।  ਮੇਜ਼ਬਾਨ ਸ਼ਹਿਰ ਐਡੀਲੇਡ, ਬ੍ਰਿਸਬੇਨ, ਜੀਲੋਂਗ, ਹੋਬਾਰਟ, ਮੈਲਬਰਨ, ਪਰਥ ਅਤੇ ਸਿਡਨੀ ਸਨ।  ਸੈਮੀਫਾਈਨਲ ਸਿਡਨੀ ਕ੍ਰਿਕੇਟ ਗਰਾਊਂਡ ਅਤੇ ਐਡੀਲੇਡ ਓਵਲ ਵਿੱਚ ਹੋਏ,  ਫਾਈਨਲ ਮੈਲਬਰਨ ਕ੍ਰਿਕੇਟ ਗਰਾਊਂਡ ਵਿੱਚ ਹੋਇਆ।

ਅੰਕੜੇ

ਸਭ ਤੋਂ ਵੱਧ ਦੌੜਾਂ

ਸਭ ਤੋਂ ਵੱਧ ਵਿਕਟਾਂ

ਹਵਾਲੇ

ਬਾਹਰੀ ਕੜੀਆਂ 
 ESPN Cricinfo 'ਤੇ ਸੀਰੀਜ਼ ਹੋਮ

ਕ੍ਰਿਕਟ ਟੀ20 ਵਿਸ਼ਵ ਕੱਪ